Quantez

Quantez (títol orichinal, estrenada en Aragón con ixe mesmo títol) ye una cinta de cine de western dramatico de cine estausunidense estrenada l'anyo 1957, dirichida por Harry Keller seguntes un guión adaptau por R. Wright Campbell (basau en una historia d'Ann Edwards y R. Wright Campbell), con una banda sonora orichinal de Herman Stein, una dirección de fotografía de Carl E. Guthrie, una producción cinematografica de Gordon Kay ta la productora cinematografica Universal Pictures y un elenco d'o cual en fan parte, entre d'atros actors, Fred MacMurray, Dorothy Malone, James Barton, Sydney Chaplin, John Gavin, John Larch y Michael Ansara.

Heller ye lo chefe d'un grupo de bandius que han feito un robo, a on han matau a un hombre. Perseguius por una patrulla, marchan fuyindo enta Mexico, acompanyaus d'a muller de Heller. O grupo el forman Gentry (un pistolero experimentau), Teach (un choven sin muita experiencia) y Gato (un blanco, encara que criau por los apaches). Malas que plegan en o lugarón de Quantez ta refuchiar-se y pasar a nueit, el troban disierto. Quedan sorprendius, menos Gato, que ha visto una advertencia d'os apaches ta que los blancos albandonen o lugar, pero no diz cosa. Bien luego prencipian as tensions entre éls: Gato busca a Delgadito, lo chefe d'os apaches, ta pactar con él a muerte d'os suyos companyeros y repartir con os apaches o botín; Heller busca matar a los suyos companyeros ta quedar-se con tot; Chaney quiere marchar bien luego d'o lugar; y Gentry y Teach s'intresan por Chaney. O problema ye que, amás, s'han quedau sin caballos ta poder marchar. De rapiconte i plega Puritan, un cantaire espedregacamins, a qui Heller demana que cante. A canción tracta d'un famoso bandiu, John Coventry, y Puritan para cuenta de que Gentry ye en realidat Coventry, que preba de deixar entazaga la suya vida anterior. Heller ha decidiu matar a Puritan ta apropiar-se d'o suyo caballo y asinas poder fuyir, pero la decisión de Coventry de deixar-lo marchar precipita los feitos y fa esclatar os problemas d'o grupo.

A cinta s'ambienta en bel momento indeterrminau d'a segunda metat d'o sieglo XIX en bel puesto tamién indeterminau de l'ueste d'os Estaus Unius; y las suyas escenas se filmoron en Sonoita (Arizona) y Lucerne Valley (California), amás d'en os Universal Studios en Universal City, tamién en California. Localizacions de Quantez, en Internet Movie Database.

 Elenco Quantez en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1957.
 Cintas de 1957.

 Referencias 

 Vinclos externos 
  Quantez en Internet Movie Database.
  Quantez en l'American Film Institute Catalog de l'American Film Institute''.
  Quantez en Letterboxd.

Categoría:Cintas ambientadas en Estaus Unius
Categoría:Cintas ambientadas en o sieglo XIX
Categoría:Cintas con banda sonora orichinal de Herman Stein
Categoría:Cintas con dirección de fotografía de Carl E. Guthrie
Categoría:Cintas con guión de R. Wright Campbell
Categoría:Cintas con montache de Fred MacDowell
Categoría:Cintas de cine de drama
Categoría:Cintas de western
Categoría:Cintas d'Estaus Unius
Categoría:Cintas dirichidas por Harry Keller
Categoría:Cintas en anglés
Categoría:Cintas en castellano
Categoría:Cintas en Cinemascope
Categoría:Cintas en Eastmancolor
Categoría:Cintas interpretadas por Dorothy Malone
Categoría:Cintas interpretadas por Fred MacMurray
Categoría:Cintas interpretadas por James Barton
Categoría:Cintas interpretadas por John Gavin
Categoría:Cintas interpretadas por John Larch
Categoría:Cintas interpretadas por Michael Ansara
Categoría:Cintas interpretadas por Sydney Chaplin
Categoría:Cintas producidas por Gordon Kay
Categoría:Cintas rodadas en Lucerne Valley
Categoría:Cintas rodadas en Sonoita (Arizona)
Categoría:Cintas rodadas en Universal City